CELEX: 22012D0225
Language: hu
Date: 2012-12-07 00:00:00
Title: Az EGT Vegyes Bizottság 225/2012 határozata ( 2012. december 7. ) az Európai Gazdasági Térségről szóló megállapodás XV. mellékletének (Állami támogatás) módosításáról

21.3.2013   
            
            
               HU
            
            
               Az Európai Unió Hivatalos Lapja
            
            
               L 81/27
            
         AZ EGT VEGYES BIZOTTSÁG 225/2012 HATÁROZATA
   (2012. december 7.)
   az Európai Gazdasági Térségről szóló megállapodás XV. mellékletének (Állami támogatás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               Az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló, 2012. április 25-i 360/2012/EU bizottsági rendeletet (1) bele kell foglalni a megállapodásba.
            
         
               (2)
            
            
               Az EGT-megállapodásba foglalt 69/2001/EK bizottsági rendelet (2) hatályát vesztette, ezért el kell hagyni az EGT-megállapodásból.
            
         
               (3)
            
            
               Következésképpen az EGT-megállapodás XV. mellékletét ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás XV. melléklete a következőképpen módosul:
   
               1.
            
            
               Az 1e. pont (69/2001/EK bizottsági rendelet) szövegét el kell hagyni.
            
         
               2.
            
            
               A melléklet az 1h. pont (2012/21/EU bizottsági határozat) után a következő szöveggel egészül ki:
               
                           „1ha.
                        
                        
                           
                              32012 R 0360: a Bizottság 2012. április 25-i 360/2012/EU rendelete az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról (HL L 114., 2012.4.26., 8. o.).
                           A rendelet rendelkezéseit e megállapodás alkalmazásában a következő kiigazításokkal kell értelmezni:
                           
                                       a)
                                    
                                    
                                       Az 1. cikk (1) bekezdésében szereplő »a Szerződés 106. cikkének (2) bekezdése« kifejezésen »az EGT-megállapodás 59. cikkének (2) bekezdése« értendő.
                                    
                                 
                                       b)
                                    
                                    
                                       Az 1. cikk (2) bekezdése a következő szöveggel egészül ki:
                                       »E rendelet csak az EGT-megállapodás 61–64. cikkének hatálya alá tartozó ágazatokra alkalmazandó.«
                                    
                                 
                                       c)
                                    
                                    
                                       A 2. cikk (1) bekezdésében szereplő »a Szerződés 107. cikkének (1) bekezdése« kifejezésen »az EGT-megállapodás 61. cikkének (1) bekezdése« értendő.
                                    
                                 
                                       d)
                                    
                                    
                                       A 2. cikk (1) bekezdésében szereplő »a Szerződés 108. cikkének (3) bekezdése« kifejezésen »a felügyeleti és bírósági megállapodás 3. jegyzőkönyve 1. cikkének (3) bekezdése« kifejezés értendő.”
                                    
                                 
                     
         2. cikk
   A 360/2012/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2012. december 8-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. december 7-én.
      
         
            az EGT Vegyes Bizottság részéről
         
         
            az elnök
         
         Atle LEIKVOLL
      
   
   
      (1)  HL L 114., 2012.4.26., 8. o.
   
      (2)  HL L 10., 2001.1.13., 30. o.
   
      (3)  Alkotmányos követelmények fennállását nem jelezték.